text: Livløs mand fundet på strand
  15 juni 2011 kl. 16.29
  Sent onsdag eftermiddag blev en livløs mand på omkring 70 år fundet på stranden ved Sandersvig sydøst for Hejlsminde ved Kolding.
  Den livløse var iført waders, og hans jolle lå for anker ude i vandet.
  Politiet fik den første alarm klokken 17.30 og fire minutter efter kom en ny alarm om en drukneulykke i nærheden.
  Det satte en stor redningsaktion i gang med beredskab og Søværnets Operative Kommando.
  Senere blev det opklaret, at begge anmeldelser handlede om den livløse mand på stranden.
  Mandens identitet er foreløbig ukendt.
  